Ravens ble stiftet i 1996 da Art Modell, som da var eier av Cleveland Browns, annonserte planer om å flytte laget fra Cleveland til Baltimore. Som en del av avtalen mellom ligaen og byen Cleveland, måtte Modell etterlate seg Browns sin historie og rekorder i Cleveland for et erstatningslag og personale som skulle ta over i 1999. I gjengjeld kunne han ta med sitt lag og ansatte til Baltimore, hvor de da stiftet et nytt lag. Laget eies av Steve Bisciotti og ble i 2023 verdsatt til $4,63 milliarder, som gjør Ravens til det 28. mest verdifulle laget i verden.